**Výzva na predloženie cenovej ponuky**

**Prieskum trhu v súlade s § 9 ods. 98 zákona č. 25/2006 Z. z. o verejnom obstarávaní.**

1. Identifikácia verejného obstarávateľa:

Názov obstarávateľa: Občianske združenie Sekčov- Topľa

Adresa: Hlavná 154, 086 41 Raslavice

IČO: 42421365

DIČ: 2120089466

Email: pala@raslavice.sk

Telefón: 0905/963255

v zastúpení: Ing. Peter Paľa, predseda OZ

1. Názov predmetu zákazky:

„Stratégia CLLD Sekčov- Topľa“

1. Špecifikácia predmetu zákazky

Predmetom zákazky je zabezpečenie a poskytnutie služieb odborných činností a konzultácií občianskemu združeniu pri vypracovaní stratégie miestneho rozvoja CLLD.

Stratégia sa spracováva v zmysle Výzvy na predkladanie žiadostí o nenávratný finančný príspevok z programu rozvoja vidieka Slovenskej republiky 2014 - 2020, číslo výzvy: 4/PRV/2015 na Opatrenie 19 - Podpora na miestny rozvoj v rámci iniciatívy LEADER, podopatrenie: 19.1 - Prípravná podpora. Výsledkom poskytnutia služieb bude komplexne vypracovaný dokument stratégie CLLD v súlade so Systémom riadenia CLLD (LEADER a komunitný rozvoj) pre programové obdobie 2014 - 2020 vydaným Ministerstvom pôdohospodárstva a rozvoja vidieka Slovenskej republiky.

Stratégia CLLD je ucelený súbor operácií, účelom ktorého je plniť miestne ciele a uspokojovať miestne potreby a ktorý prispieva k plneniu stratégie Únie na zabezpečenie inteligentného, udržateľného a inkluzívneho rastu, a ktorý je navrhnutý a realizovaný miestnou akčnou skupinou.

* Stratégia CLLD musí obsahovať minimálne nasledovné prvky:

vymedzenia oblasti a obyvateľstva, na ktoré sa stratégia CLLD vzťahuje;

* analýzu potrieb a možností rozvoja oblasti vrátane analýzy silných a slabých stránok, príležitostí a hrozieb;
* opis stratégie CLLD a jej cieľov, opis integrovaných a inovatívnych znakov stratégie a hierarchického usporiadania cieľov vrátane merateľných zámerov pre výstupy alebo výsledky. V súvislosti s výsledkami sa zámery môžu vyjadriť kvantitatívne alebo kvalitatívne. Stratégia CLLD sa musí zhodovať s príslušnými programami všetkých zapojených príslušných EŠIF;
* opis postupu zapojenia komunity do rozvoja stratégie CLLD;
* akčný plán, ktorý ukazuje, ako sa ciele transformujú do akcií;
* opis riadiacich a monitorovacích opatrení stratégie CLLD, ktorými sa preukáže schopnosť miestnej akčnej skupiny uskutočňovať stratégiu CLLD, a opis konkrétnych opatrení na hodnotenie;
* finančný plán pre stratégiu CLLD vrátane plánovaných finančných prostriedkov pridelených z EPFRV a EFRR.

1. Možnosť predloženia variantných riešení

Neumožňuje sa predkladať variantné riešenia. Ponuka musí byť predložená na požadovaný predmet zákazky a taktiež na celý predmet zákazky, nie iba na určité časti služby. Každý uchádzač môže predložiť iba jednu ponuku.

1. Typ zmluvy

Zmluva o poskytnutí služieb (návrh Zmluvy tvorí prílohu tejto výzvy)

1. Lehoty na dodanie alebo dokončenie predmetu zákazky alebo trvanie zmluvy

Dátum: do 27. 07. 2015

1. Hlavné podmienky financovania a platobné podmienky

Predmet zákazky sa bude financovať z prostriedkov Európskej únie, štátneho rozpočtu a prostriedkov verejného obstarávateľa. Verejný obstarávateľ neposkytne úspešnému uchádzačovi preddavok.

Platby sa budú uskutočňovať formou bezhotovostného platobného styku vo vopred dohodnutej alikvotnej čiastke za každý mesiac poskytnutia služby na základe preberacieho protokolu a vystavených čiastkových faktúr za každý mesiac poskytovania služieb.

Lehota splatnosti faktúr je 14 dní od ich doručenia.

1. Podmienky účasti uchádzačov

Uchádzač musí preukázať, že podniká v oblasti, ktorá je predmetom obstarávania. Uvedenú skutočnosť preukáže predložením výpisu z OR, ZR alebo autorizačné osvedčenie (fotokópia originálu alebo výpis s portálu www.orsr.sk,[www.zrsr.sk](http://www.zrsr.sk))

1. Obsah ponuky

Identifikačné údaje uchádzača

Dokumenty preukazujúce splnenie podmienok účasti

Cenová ponuka na predmet zákazky

1. Kritérium na vyhodnotenie ponúk

Najnižšia cena celkom s DPH. V prípade rovnosti cien uchádzačov bude úspešná ponuka uchádzača, ktorý predložil ponuku v kratšom časovom termíne.

1. Lehota a adresa na predkladanie ponúk Dátum: do 27. 7. 2015 (vrátane)

Cenovú ponuku predložiť doporučeným listom, osobne alebo e-mailom s jasným určením v predmete- Prieskum trhu- „Stratégia CLLD Sekčov- Topľa“

Adresa na dodanie cenovej ponuky doporučeným listom alebo osobne: **OZ Sekčov Topľa, Hlavná 154, 086 41 Raslavice**

E-mailová adresa na doručenie cenovej ponuky: **pala@raslavice.sk**

Ponuky sa predkladajú v slovenskom jazyku.

1. Predpokladaná hodnota zákazky

15 000,00 EUR bez DPH

1. Lehota viazanosti ponúk

Dňa: 31/01/2016

v

1. Ďalšie informácie obstarávateľa

Verejný obstarávateľ si vyhradzuje právo neprijať ani jednu z predložených ponúk z dôvodu neúmerne vysokých cien v porovnaní s cenami, za ktoré sa obvykle realizuje rovnaký predmet zákazky, alebo ktorých ponúknutá cena presiahne finančné možnosti verejného obstarávateľa, alebo ktoré budú nereguláme alebo inak neprijateľné.

Pokiaľ by verejný obstarávateľ musel zrušiť použitý postup zadávania zákazky, upovedomí o tom všetkých uchádzačov s uvedením dôvodu a oznámi postup, ktorý použije pri zadávaní zákazky na pôvodný predmet zákazky.

Verejný obstarávateľ si vyhradzuje právo požiadať uchádzačov o písomné vysvetlenie ponúk.

Všetky náklady spojené s prípravou a predložením ponuky, účasťou vo verejnom obstarávaní znáša uchádzač, bez akéhokoľvek finančného nároku voči verejnému obstarávateľovi, bez ohľadu na výsledok verejného obstarávania.

Raslavice, dňa 22.07. 2015